Budsjettnemnda for fiskenæringen
Store norske leksikon,Teknologi og industri,Fiskeri og havbruk,Norske fiskerier,Fiskeriorganisasjoner
Budsjettnemnda for fiskeriæringen hadde som oppgave å legge statistisk og annet materiale best mulig til rette for forhandlingene om statsstøtte til fiskenæringen mellom Norges Fiskarlag og staten ved Fiskeridepartementet. Nemnda ble lagt ned rundt 2003.
Medlemmene representerte fiskeriadministrasjonen, Statistisk Sentralbyrå og Norges Fiskarlag, og hadde sitt sekretariat i Fiskeridirektoratet, kontoret for driftsøkonomiske undersøkelser. Hvert år skulle nemnda legge frem resultatene av økonomiske undersøkelser for vanlig godt drevne og vel utstyrte fiskefartøyer som driver helårsfiske, og et totalregnskap og totalbudsjett for fiskenæringen.Etter eget initiativ eller etter anmodning fra Fiskeridepartementet eller Norges Fiskarlag skulle nemnda også kunne legge frem annet materiale som kan være av betydning for forhandlingene. Les mer i Store norske leksikon norsk fiskerihistorie